Turkiyaning “Galatasaroy” futbol klubi hujumchisi Lukash Podolski o‘z faoliyatini Yaponiyada davom ettiradi. 32 yoshli futbolchi “Vissel Kobe” bilan shartnoma imzolagan. Kelishuv tafsilotlari noma’lum. Yapon jamoasi matbuot xizmatining xabar berishicha, Germaniya terma jamoasi sobiq forvardi keng ommaga 6 iyul kuni tanishtiriladi. Rahbariyat taqdimotga 200 kishini taklif etgan. Lukash Podolskining “Galatasaroy” bilan shartnomasi 2018 yilning yoziga qadar mo‘ljallangandi. Norasmiy ma’lumotlarga ko‘ra, kelishuv qiymati 2,6 mln. yevroni tashkil qilgan.